পূর্বধলা_উপজেলা
সমাজ ব্যবস্থা
উল্লেখযোগ্য হাটবাজারগুলোর মধ্যে- ১.পূর্বধলা বাজার - বৃহস্পতি ও রবিবার। ২.হোগলা বাজার - শনি ও মঙ্গলবার। ৩.ঘাগড়া বাজার -শনি ও মঙ্গলবার। ৪.দেওটুকোণ বাজার- সোম, বুধ ও শুক্রবার। ৫.নারায়নডহর বাজার -শুক্র, সোম, বুধবার। ৬.হিরণপুর বাজার - শনিবার ও মঙ্গলবার । ৭. শ্যামগঞ্জ বাজার- শুক্রবার ও সোমবার। ৮. কুতিউড়া বাজার টি এক সময় বেশ প্রসিদ্ধ ছিল এখন আর সে বাজারটির অস্থিত্ব নেই। মেলা : উল্লেখযোগ্য মেলা চৈত্র সংক্রান্তির মেলা পূর্বধলা জমিদার বাড়ীর সামনে বসতো । এখনো পূর্বধলা কলেজ মাঠে বসে। বারোনী মেলা বসত প্রতি চৈত্র মাসে ১২ তারিখ নারায়নডহর ও পূর্বধলা জমিদার বাড়ীর আঙ্গিনায়; সে মেলা গুলো এখন আর হয় না। ইচুলিয়ার আগল-শংকরের আখড়ায় মাসব্যাপী বসতো লোকজ মেলা। এখন সে মেলা আর বসে না। পৌষের পুর্নিমায় বসে লেটিরকান্দা পাগলবাড়ীর মেলা। মেলাটির লোকজ ধারা এখনো বজায় রয়েছে। কুতিউড়া ফকির বাড়ীতে প্রতি চৈত্র মাসের শেষ দিন ও আশ্বিন মাসের শেষ দিন এক লোকজ মেলাবসে । সে সময় জগদীশ ফকিরের ভক্ত ছাড়াও বহু লোকের সমাগম ঘটে। পৌষ সংক্রান্তিতে নারায়ণডহর হদি পাড়ায় শুকরের লড়াই হতো। কয়েক দিন ব্যাপী সে লড়াইয়ে হাজার হাজার দর্শক সমাগম হতো। হদিদের আর্থিক সংগতি হ্রাস পাওয়ায় স্বাধীনতাত্তোর সময় কাল থেকে সে লড়াই আর হয় না। প্রতি জৈষ্ঠ্য মাসে খেইড় (কুস্তি) এর আয়োজন হতো নারায়নডহর। এখন আড়ং হয় লাউয়ারী, কাজলা, ইয়ারণ। খাদ্যাভ্যাস : পূর্বধলায় সাধারণ মানুষ দেশের প্রচলিত খাদ্যাভ্যাসে অভ্যস্ত। স্থানীয় বিশেষ পিঠা বগনী পিঠা, পাক্কনপিঠা জালিয়া পাপড়া,মেড়াপিঠ। স্থানীয় পত্র পত্রিকা : ১৬ ডিসেম্বর ১৯৮৬ খ্রীস্টব্দ থেকে “উত্তর আকাশ” নামক একটি সাহিত্য ও সমালোচনা মূলক একটি পত্রিকা প্রকাশ পেতো। মোট ১২টি সংখ্যা প্রকাশের পর আর্থিক কারণে পত্রিকাটি প্রকাশ স্থগিত ঘোষণা করা হয়। পত্রিকাটি সম্পাদনা করতেন আলী আহাম্মদ খান আইয়োব। স্বনামধন্য অনেক লেখকের লেখা পত্রিকাটিতে মুদ্রিত হয়েছিল। শিক্ষা প্রতিষ্ঠান : ১.পূর্বধলা জগৎমণি পাইলট উচ্চ বিদ্যালয় পাঠাগার পূর্বধলা। ২.সাধুপাড়া গণকেন্দ্র পাঠাগার, হোগলা, পূর্বধলা। ৩.কাপাশিয়া পাঠাগার, ঘাগড়া, পূর্বধলা। ৪. দেওটুকোণ ব্র্যাক গণকেন্দ্র পাঠাগার, জারিয়া, পূর্বধলা। কৃষিপণ্য : পূর্বধলা প্রধান কৃষিপণ্য ধান, কলাই, ও সরিষা। এক সময় বেশ পাট উৎপাদন হতো। ন্যায্য মূল্য না পাওয়ায় চাষীরা পাট চাষে অনিহা দেখায়। রাজধলা বিলের চাপিলা মাছ বেশ প্রসিদ্ধ। সে বিলের চাপিলা ৬ ইঞ্চি পর্যন্ত লম্বা হয়। শ্রমের মুজুরী কৃষি কাজে প্রতিদিন পুরুষ ১০০/- টাকা, মহিলা- ৬০/- টাকা। প্রতি শতাংশ জমি উপজেলা সদরে সর্বোচ্চ ৩০ হাজার টাকা । গ্রামে ৩৫০০ টাকা থেকে ৪০০০ টাকা । আবাদী জমির পরিমাণ ৭.৩২১ হেক্টর । স্থায়ী পতিত ৩০৭ হেক্টর, সাময়িক পতিত ২৫৯ হেক্টর। এ উপজেলায় কাঁচাবাড়ীর সংখ্যা বেশী, পরের পর্যায়ে আধাপাকা, কুঁেড়র ঘরের সংখ্যা খুবকম, । পূর্বধলা সদরে দু একটি আধুনিক বাড়ি রয়েছে। স্বাস্থ্য সেবা পূর্বধলায় আধুনিক স্বাস্থ্য সেবার জন্য ১৯৩৬ খ্রীস্টাব্দে গড়েউঠে থানা ডিসপেনসারী। একই সালে আলমপুর গ্রামে জেলা পরিষদ একটি ডিসপেনসারী স্থাপন করেছিল। ১৯৫১ সালে আগিয়া একই সনে জারিয়ায় জেলা পরিষদের ডিসপেন্সারী স্থাপিত হয়েছিল। পূর্বধলায় ১৯৭৫ খ্রীস্টাব্দে ৩১ শয্যা বিশিষ্ট স্বাস্থ্য কমপ্লেক্স চালু হয়েছে। এছাড়া প্রত্যেক ইউনিয়নে একটি করে স্বাস্থ্য ও পরিবার কল্যাণ কেন্দ্র রয়েছে। পূর্বধলা উপজেলার ৬০% লোক স্বাস্থ্য সম্মত পায়খানা ব্যবহার করে। ভেষজ চিকিৎসার জন্য বেশ খ্যাতি অর্জন করে ছিলেন জারিয়া গ্রামের রাশমন কবিরাজ ও হাটধলা গ্রামের অতুল কবিরাজ। এখনো তার ছেলে ভেষজ চিকিৎসা সেবা দিয়ে আসছে। লোকজ চিকিৎসার ঝাড় ফুঁক এখনো পূর্বধলা প্রচলিত। বিশেষ করে সাপে কামড়ালে পূর্বধলার শিতি ব্যক্তিও ওঝার ঝাড়ফুঁক নেয়। পানি পান : পূর্বধলা উপজেলার প্রায় ৯৮% মানুষ টিউবওয়েলের পানি পান করে । উপজেলার হোগলা, ঘাগড়া ও জারিয়া ইউনিয়নে কয়েকটি মাত্রাতিরিক্ত আর্সেনিক পাওয়া গেছে। সরকারী ও বেসরকারী সংস্থার উদ্যোগে লাল রং করে এ নল কুপগুলোর পানি পান নিষিদ্ধ করে দেয়া হয়েছে। বনভূমি : পূর্বধলা উপজেলায় ১৫% বনভূমি রয়েছে। সমসাময়িক ব্যক্তিত্বঃ ১. হাজী আমির উদ্দিন মুন্সী : পূর্বধলা উপজেলার খলিশাপুর গ্রামের বন্দেরপাড়ায় হাজী আমির উদ্দিন মুন্সীর জন্ম। তিনি বাউল সাধক, গায়ক ও পুঁথি লেখক ছিলেন। তার রচিত বাহাদুর খাঁ পুঁথিটি তৎকালীন সময়ে জনপ্রিয়তা লাভ করেছিল। পুঁথিটি বিংশ শতাব্দির চারের দশকে রচিত হয়েছিল বলে অনুমান করা হয়।